Lørdag var der endnu en voldsepisode på stationen i Holbæk, og det er den sjette på kun en måned. Foto: Per Christensen Foto: Per Buurgaard Christensen

Send til din ven. X Artiklen: Volden fortsætter på stationen Modtagerens email * : Din e-mail * : Dit navn * : Evt. kommentar: *) skal udfyldes.

Volden fortsætter på stationen

Holbæk - 11. januar 2016 kl. 11:12 Af Anders Tilsted Kontakt redaktionen: sndk@sn.dk

Lørdag aften omkring klokken 18.30 blev en 47-årig mand fra Canada slået og sparket af en gruppe på fem unge ved stationen i Holbæk, og dermed fortsætter den kedelige tendens med voldsepisoder på og ved stationen.

Med voldsepisoden i lørdags er der blevet anmeldt seks overfald på kun en måned ved stationen. Derudover var politiet fredag flere gange på stationen, fordi de fik anmeldelser om tumult og unge med uhensigtsmæssig adfærd.

Episoderne fredag endte dog ikke med egentlige voldsepisoder. Når det gælder de seks overfald på en måned, har det hver gang været unge mennesker, der har stået for overfaldene, og kun i nogle få af sagerne har politiet fået fat i enkelte af de unge.

Ved overfaldet af den 47-årige canadier, som ikke kom noget til, fik politiet ikke fat i nogle af gerningsmændene.

- Vi gør en meget ihærdig indsats for at få de her episoder stoppet, og vi har øget patruljeringen på stationen. Vi kan ikke sige med sikkerhed, at det er de samme, som har begået alle voldsepisoderne. Men der er en sandsynlighed for, at det er en gruppering af unge, som har stået for overfaldene. Hvis nogle har hørt eller set noget, både i lørdags og nogle af de andre gange, må de meget gerne kontakte os, siger kommunikationsansvarlig Carsten Andersen fra Midt- og Vestsjællands Politi.

Politiet kan kontaktes på telefon 114.

relaterede artikler

Mand fundet på skovsti: Stukket ned med kniv 27. september 2016 kl. 14:32

Vivaldi flytter ind i Fona-lokaler 21. maj 2016 kl. 07:07

Guldsmede-familie lukker efter 105 år 18. maj 2016 kl. 11:55